Ministru kabineta rīkojuma projekta

 **„Par Rūjienas novada pašvaldības nekustamā īpašuma “Rūjas purva trase” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Rūjienas novada pašvaldības nekustamā īpašuma „Rūjas purva trase” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Rūjienas novada pašvaldības nekustamo īpašumu „Rūjas purva trase” Vilpulkas pagastā, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Rūjas purva trase” (nekustamā īpašuma kadastra Nr. 9694 005 0176) sastāvā ietilpstošā zemes vienība ar kadastra apzīmējumu 9694 005 0175 6,57 ha platībā (turpmāk ‒ nekustamais īpašums), kas pieder Rūjienas novada pašvaldībai, nepieciešama akciju sabiedrībai “Latvijas valsts meži” (turpmāk ‒ Sabiedrība), lai uz tās izbūvētu inženierbūvi – meža ceļu, kas funkcionāli kalpotu kā meža infrastruktūras objekts Sabiedrības mežsaimnieciskajos darbos iesaistītā transporta pārvietošanās nodrošināšanai. Meža ceļa izbūve ar piemērotu ceļa noturību un kvalitāti dos iespēju piekļūt valsts meža masīviem.Ievērojot likuma „Par pašvaldībām” 21. panta pirmās daļas 17. punktu un Publiskas personas mantas atsavināšanas likuma 42. panta otro daļu, Rūjienas novada dome ar 2018. gada 28. septembra lēmumu “Par nekustamā īpašuma „Rūjas purva trase”, Vilpulkas pagastā, Rūjienas novadā nodošanu bez atlīdzības valsts īpašumā” (protokols Nr.13, 11.§) un 2019. gada 18. aprīļa lēmumu (prot. Nr. 5, 22.§) “Grozījumi Rūjienas novada domes 2018.gada 28.septembra lēmumā “Par nekustamā īpašuma „Rūjas purva trase”, Vilpulkas pagastā, Rūjienas novadā, nodošanu bez atlīdzības valsts īpašumā” (protokols Nr. 13, §11)” nolēma nodot nekustamo īpašumu bez atlīdzības valstij Zemkopības ministrijas personā valsts pārvaldes funkciju īstenošanai ‒ Meža likumā noteiktās valstij piekrītošās un piederošās meža zemes apsaimniekošanai un aizsardzībai.Rūjienas novada dome 2018.gada 28.septembra lēmumā “Par nekustamā īpašuma “Rūjas purva trase” Vilpulkas pagastā, Rūjienas novadā, nodošanu bez atlīdzības valsts īpašumā” (protokols Nr.13, 11.§)” Zemkopības ministrijai noteica aizliegumu atsavināt un apgrūtināt nekustamo īpašumu ar lietu tiesībām un pienākumubez atlīdzības to nodot Rūjienas novada pašvaldībai, ja tas vairs netiek izmantots Meža likumā noteiktās valstij piekrītošās un piederošās meža zemes apsaimniekošanai un aizsardzībai. Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina Sabiedrība, kas nodibināta valsts meža īpašuma pārvaldīšanai un apsaimniekošanai. Minētais nekustamais īpašums ierakstīts zemesgrāmatā Vidzemes rajona tiesas Zemesgrāmatu nodaļas Vilpulkas pagasta zemesgrāmatas nodalījumā Nr. 100000579980 uz Rūjienas novada pašvaldības vārda. Atbilstoši normatīvajos aktos noteiktajam rīkojuma projektā minētais nekustamais īpašums ir apgrūtināts ar zemesgrāmatā nostiprinātām lietu tiesībām, kas zemesgrāmatā norādītas III daļas 1.iedaļā. Valstij, pārņemot nekustamo īpašumu no pašvaldības, zemesgrāmatā ierakstītais apgrūtinājums nerada papildu ietekmi uz rīkojuma projekta 1. punktā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam un likumā “Par īpaši aizsargājamām dabas teritorijām” noteiktie teritorijas izmantošanas ierobežojumi.Saskaņā ar Kadastra informācijas teksta datiem zemes vienības ar kadastra apzīmējumu 9694 005 0175 lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.Rūjienas novada dome 2019.gada 18.aprīļa lēmumā (prot. Nr.5, 22.§) “Grozījumi Rūjienas novada domes 2018.gada 28.septembra lēmumā “Par nekustamā īpašuma “Rūjas purva trase”, Vilpulkas pagastā, Rūjienas novadā, nodošanu bez atlīdzības valsts īpašumā” (protokols Nr. 13, §11)” inženierbūves (dzelzceļa sliedes) neesamību dabā pamato ar 2019. gada 1. marta Kocēnu novada būvvaldes izziņu Nr. BIS-BV-23.1-2019-270 (19000150961694) Nr.09/19. Dabā pastāv bijušās dzelzceļa infrastruktūras inženierbūves zemes klātne, kas 1,7 km garumā sadala blakus esošos valsts meža masīvus ‒ zemes vienību ar kadastra apzīmējumu 9694 005 0093 un zemes vienību ar kadastra apzīmējumu 9694 005 0095 (kas atrodas valstij Zemkopības ministrijas personā piederošā nekustamā īpašuma “Rūjas purva mežs” (nekustamā īpašuma kadastra Nr.9694 005 0094) Vilpulkas pagastā, Rūjienas novadā sastāvā).Ar rīkojuma projektu paredzēts pārņemt bez atlīdzības valsts īpašumā un Zemkopības ministrijas valdījumā Rūjienas novada pašvaldības nekustamo īpašumu, tā sastāvā esošu zemes vienību, ierakstīt to zemesgrāmatā uz valsts vārda Zemkopības ministrijas personā un nodot to Sabiedrībai pārvaldīšanā, lai Sabiedrība par saviem līdzekļiem un zemes vienības izbūvētu inženierbūvi, kas dos iespēju piekļūt valsts meža masīviem. Valsts zemes dienesta Kadastra informācijas sistēmā Sabiedrība tiks reģistrēta kā izbūvētās inženierbūves tiesiskā valdītāja. Starp Zemkopības ministriju un Sabiedrību 13.11.2017. ir noslēgts Valsts nekustamā īpašuma pārvaldīšanas līgums, un saskaņā ar šī līguma 2.2.5.apakšpunktu Sabiedībai ir tiesības savas darbības nodrošināšanai nojaukt, pārbūvēt un (vai) atjaunot būves, kā arī uz apbūves tiesības pamata vai uz cita normatīvajos aktos noteiktā pamata bez atlīdzības uz pārvaldīšanā esošās zemes būvēt jaunas Sabiedrības būves uz laiku, kas nav ilgāks par 30 gadiem. Atbilstoši Ministru kabineta 2012. gada 10. aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 29.1.1. apakšpunktam, lai Kadastra informācijas sistēmā reģistrētu būvi (jaunbūvi) vai telpu grupu, iesniedz iesniegumu, kuram pievieno vienu no likumā “Par nekustamā īpašuma ierakstīšanu zemesgrāmatās” noteiktajiem dokumentiem, kas apliecina būves vai telpu grupas tiesisku iegūšanu. Atbilstoši likuma “Par nekustamā īpašuma ierakstīšanu zemesgrāmatās” 17.panta 3.punktam noteiktā kārtībā apstiprināts akts par ēkas (būves) pieņemšanu ekspluatācijā ir viens no pamatojošiem dokumentiem, lai Sabiedrība kā kadastra subjekts ierosinātu Kadastra informācijas sistēmā reģistrēt būvi.Rīkojuma projektam ir pievienoti nekustamā īpašuma īpašuma tiesības apliecinošie dokumenti, kā arī Rūjienas novada domes lēmumi, kas apliecina, ka rīkojuma projektā minētais nekustamais īpašums nav nepieciešams Rūjienas novada pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, Sabiedrība un Rūjienas novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā Sabiedrība segs par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un kapitālsabiedrība | Rīkojuma projekta izpildi nodrošinās Zemkopības ministrija, Sabiedrība un Rūjienas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

 Zemkopības ministrs K.Gerhards

Punka 67027377

rita.punka@zm.gov.lv